Κακοήθη νεοπλάσματα της κάτω γνάθου
Creators: name: Κανούτος, Δημήτριος Βασιλείου
Publisher: name: Aristotle University of Thessaloniki
Year: 2024
Subjects: Κάτω γνάθος
Κακοήθης
Οδοντογενής
Ακανθοκυτταρικό
Σαρκώματα
Mandible
Malignant
Odontogenic
Squamous cell
Sarcomas

description: Αντικείμενο της διπλωματικής εργασίας είναι οι κακοήθεις όγκοι της κάτω γνάθου. Αυτή η ιδιαίτερη ανατομική και λειτουργική οντότητα του ανθρώπινου σώματος (κάτω γνάθος) συγκεντρώνει τις ιδιότητες ενός μακρού οστού, φέρει δύο γίγγλυμες αρθρικές αποφύσεις, είναι οδοντοφόρος, καλύπτεται σε μεγάλη έκταση από το στοματικό βλεννογόνο και αποτελεί προσφυτικό πεδίο πολλών μυών και της - κοινής εμβρυολογικής αρχής - γλώσσας. Συμμετέχει στη φώνηση, τη μάσηση, την κατάποση, την αναπνευστική λειτουργία και συμβάλλει καθοριστικά στην εμφάνιση του προσώπου. Γειτνιάζει με τη βάση του κρανίου, την άνω γνάθο, το στοματοφάρυγγα και τον τράχηλο. Διαθέτοντας μεγάλο πλούτο κυτταρικών σειρών εκδηλώνει και αντίστοιχο εύρος κακοήθων χωροκατακτητικών εξεργασιών. Κάποιες είναι συχνότερες, άλλες από αρκετά έως εξαιρετικά σπάνιες και κάποιες εξ αυτών μοναδικές στην κάτω γνάθο. Οι ανατομικές και λειτουργικές ιδιαιτερότητές της όπως και όλου του προσωπικού κρανίου υψώνουν αντικειμενικούς περιορισμούς σε θεραπείες που εφαρμόζονται με μεγαλύτερη ευκολία στο υπόλοιπο σώμα. Ανάλογες δυσκολίες αντιμετωπίζει η θεραπευτική ομάδα σε κοινής ιστολογικής αρχής με άλλα σημεία του σώματος νεοπλασίες οι οποίες, ειδικά στη στοματική κοιλότητα και την κάτω γνάθο, έχουν άλλη βιολογική συμπεριφορά (τύπος επέκτασης, συχνότητα, είδος και τρόπος μεταστάσεων) και διαφορετική θεραπευτική απόκριση. Ο μικρός αριθμός περιστατικών παγκοσμίως σε κάποιες από αυτές δυσκολεύει την ανεύρεση κοινώς αποδεκτών θεραπευτικών πρακτικών. Συγκεφαλαιώνονται οι ήδη καθιερωμένες γνώσεις, η βιολογική και ανοσοϊστοχημική βάση αυτών των ομάδων παθήσεων και συζητούνται οι πιθανές μελλοντικές ερευνητικές κατευθύνσεις που θα αυξήσουν τη θεραπευτική αποτελεσματικότητα μειώνοντας τη νοσηρότητα και βελτιώνοντας τη δυσλειτουργία στον ασθενή. Γίνεται αναφορά σε εναλλακτικές και στις προοπτικές για το άμεσο και απώτερο μέλλον.
description: The subject of this master thesis is malignant tumors of the mandible. This particular anatomical and functional entity of the human body shares many of the properties of a long bone, possesses two articular processes, one on each side, is dentiferous and covered to a large extent by the oral mucosa. It also is the adhesive field of many muscles and the tongue itself (common embryological origin). It participates in voice, chewing, swallowing, respiratory function and contributes decisively to the appearance of the face. It is adjacent to the skull base, the midface, the oropharynx and the neck. Possessing a plethora of cell lines, it can give rise to an important spectrum of malignant tumors, respectively. Some are common, others from several to extremely rare and some of them unique to the mandible. Its anatomical and functional peculiarities, as well as that of the entire face, place objective limitations on treatments that are applied more easily to the rest of the body. Frequently, difficulties are faced by the therapeutic team on mandibular tumors of common histological origin with similar ones elsewhere in the body because of their different biological behavior (way of expansion and spread, frequency, type and manner of metastatic pathways) and altered therapeutic response. The limited number of cases worldwide in an important part of them makes it difficult to agree on a common treatment consensus until nowadays. The already established knowledge and the biological and immunohistochemical basis of these groups of tumors are analyzed. Future directions that may increase therapeutic efficacy and, at the same time, reduce patients’ morbidity and dysfunction are discussed and therapeutic alternatives and perspectives are proposed.